CELEX: 32005L0075
Language: ro
Date: 2005-11-16 00:00:00
Title: Directiva 2005/75/CE a Parlamentului European și a Consiliului din 16 noiembrie 2005 de rectificare a Directivei 2004/18/CE privind coordonarea procedurilor de atribuire a contractelor de achiziții publice de lucrări, de bunuri și de servicii

06/Volumul 7
            
            
               RO
            
            
               Jurnalul Ofícial al Uniunii Europene
            
            
               274
            
         32005L0075
   
               L 323/55
            
            
               JURNALUL OFÍCIAL AL UNIUNII EUROPENE
            
         DIRECTIVA 2005/75/CE A PARLAMENTULUI EUROPEAN ȘI A CONSILIULUI
   din 16 noiembrie 2005
   de rectificare a Directivei 2004/18/CE privind coordonarea procedurilor de atribuire a contractelor de achiziții publice de lucrări, de bunuri și de servicii
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 47 alineatul (2) și articolele 55 și 95,
   având în vedere propunerea Comisiei,
   având în vedere avizul Comitetului Economic și Social European (1), după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:
   
               (1)
            
            
               Este necesar ca pragul aplicabil contractelor de achiziții având ca obiect anumite servicii subvenționate cu mai mult de 50 % să se alinieze în continuare la pragul aplicabil contractelor de achiziții de servicii atribuite de autoritățile contractante, altele decât autoritățile guvernamentale centrale, în conformitate cu intenția care condusese la adoptarea Directivei 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (3).
            
         
               (2)
            
            
               Această aliniere ar trebui menținută, de asemenea, în cadrul revizuirii pragurilor prevăzută la articolul 78 din Directiva 2004/18/CE.
            
         
               (3)
            
            
               În prezent, din cauza unei erori materiale, articolul 78 din Directiva 2004/18/CE nu garantează alinierea dorită. Prin urmare, ar trebui rectificate literele (b) și (c) din articolul 78 alineatul (2), mutând trimiterea la articolul 8 primul paragraf litera (b) de la litera (b) la litera (c),
            
         ADOPTĂ PREZENTA DIRECTIVĂ:
   Articolul 1
   La articolul 78 alineatul (2) din Directiva 2004/18/CE, literele (b) și (c) se înlocuiesc cu următorul text:
   
               „(b)
            
            
               pragul prevăzut la articolul 67 alineatul (1) litera (a), la pragul revizuit, aplicabil contractelor de achiziții publice de servicii atribuite de autoritățile contractante prevăzute în anexa IV;
            
         
               (c)
            
            
               pragurile prevăzute la articolul 8 primul paragraf litera (b) și la articolul 67 alineatul (1) literele (b) și (c), la pragul revizuit, aplicabil contractelor de achiziții publice de servicii atribuite de autoritățile contractante care nu sunt prevăzute în anexa IV.”
            
         Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 ianuarie 2006.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Strasburg, 16 noiembrie 2005.
      
         
            Pentru Parlamentul European
         
         
            Președintele
         
         J. BORRELL FONTELLES
      
      
         
            Pentru Consiliu
         
         
            Președintele
         
         Bach of LUTTERWORTH
      
   
   
      (1)  Avizul din 28 septembrie 2005 (nepublicat încă în Jurnalul Oficial).
   
      (2)  Avizul Parlamentului European din 27 septembrie 2005 (nepublicat încă în Jurnalul Oficial) și Decizia Consiliului din 14 noiembrie 2005.
   
      (3)  JO L 134, 30.4.2004, p. 114, directivă astfel cum a fost modificată prin Regulamentul (CE) nr. 1874/2004 al Comisiei (JO L 326, 29.10.2004, p. 17).